हिंदी दिवस के अवसर पर ‘हिंदी अकादमी’ द्वारा आयोजित कार्यक्रम में दिल्ली के उपमुख्यमंत्री मनीष सिसोदिया ने बतौर मुख्य अतिथि शिरक़त की, कार्यक्रम में डॉ. मैनेजर पांडेय और हिंदी अकादमी की चेयरमैन मैत्रयी पुष्पा भी उपस्थित रहे।
इस मौके पर दिल्ली के उपमुख्यमंत्री और शिक्षामंत्री मनीष सिसोदिया ने देशवासियों को हिंदी दिवस की बधाई दी और ‘हम हिंदी क्यों पढ़ते हैं’ इस विषय पर अपने विचार रखे। कार्यक्रम के दौरान उपमुख्यमंत्री मनीष सिसोदिया ने हमारे जीवन में हिंदी भाषा की महत्वता के बारे में बात की। श्री सिसोदिया ने कहा कि दरअसल हिंदी भाषा एक जीवनशैली है जो ताउम्र हमारे साथ रहती है।
उन्होंने कहा कि अगर देश के सभी लोग मिलकर ठान लें तो पूरे विश्व को हिंदी भाषा का महत्व बता देंगे। हिंदी भाषा भारत के लिए एक महत्वपूर्ण विषय है और इसे पढ़ने और बोलने में हम देशवासियों को संकोच नहीं करना चाहिए।
bho_Deva hin_Deva hin_Deva